|  |  |
| --- | --- |
|  |  |

**Καταδίκες και Ποινές για παραβάσεις της Νομοθεσίας**

**για την Ασφάλεια και Υγεία στην Εργασία**

**που επιβλήθηκαν από τo Επαρχιακό Δικαστήριο Λευκωσίας**

**εντός του 2022**

Μέσα στο πλαίσιο της αρμοδιότητάς του, το Τμήμα Επιθεώρησης Εργασίας του Υπουργείου Εργασίας και Κοινωνικών Ασφαλίσεων προώθησε την ποινική δίωξη Εργοδοτών και Διευθυντών εταιρειών που παρέβηκαν τις διατάξεις της Νομοθεσίας, οι οποίες αφορούσαν θέματα Ασφάλειας και Υγείας στην Εργασία. Ως αποτέλεσμα των διώξεων αυτών το Επαρχιακό Δικαστήριο Λευκωσίας καταδίκασε μέσα στο 2022 τα ακόλουθα πρόσωπα:

1. Την εταιρεία **«TOFARCO PROPERTY INVESTMENTS LTD»** που δραστηριοποιείται στον τομέα των κατασκευών, σε συνολικό πρόστιμο €3.200 για τις πιο κάτω παραβάσεις των περί ελάχιστων Προδιαγραφών Ασφάλειας και Υγείας (Χρησιμοποίηση κατά την Εργασία Εξοπλισμού Εργασίας) Κανονισμών, των περί Ασφάλειας και Υγείας στην εργασία (Γνωστοποίηση Ατυχημάτων και Επικίνδυνων Συμβάντων) Κανονισμών και των περί Διαχείρισης των Θεμάτων Ασφάλειας και Υγείας στην Εργασία Κανονισμών που προκάλεσαν τον σοβαρό τραυματισμό εργοδοτούμενού της και έθεσαν σε κίνδυνο εργοδοτούμενούς της καθώς και τρίτα πρόσωπα:

(α) Παράλειψη παροχής κατάλληλου εξοπλισμού εργασίας με αποτέλεσμα εργοδοτούμενός της, κατά τη διάρκεια της εκτέλεσης της εργασίας του, ενώ βρισκόταν πάνω σε σκαλωσιά, να πέσει στο δάπεδο από ύψος 1,8m περίπου και να τραυματιστεί.

(β) Παράλειψη πληροφόρησης αμέσως, με τον πιο γρήγορο και πρακτικό τρόπο το αρμόδιο Επαρχιακό Γραφείο Επιθεώρησης Εργασίας σχετικά με ατύχημα που συνέβηκε σε εργοδοτούμενό της, το οποίο τον κατέστησε ανίκανο για περισσότερες από τρεις ημέρες, εξαιρουμένης της ημέρας του ατυχήματος, να εκτελεί τη συνηθισμένη εργασία του.

(γ) Παράλειψη διασφάλισης ότι δεν θα υπάρξει οποιαδήποτε αλλοίωση της σκηνής του ατυχήματος, κατά το οποίο εργοδοτούμενός της τραυματίστηκε μετά από πτώση στο δάπεδο ενώ βρισκόταν σε σκαλωσιά ύψους 1,8m.

(δ) Παράλειψη εφαρμογής κατάλληλου συστήματος ασφάλειας ή συστήματος διαχείρισης των κινδύνων, στο οποίο να περιγράφονται, μεταξύ άλλων, οι διευθετήσεις για τον αποτελεσματικό προγραμματισμό, την οργάνωση, τον έλεγχο καθώς και την παρακολούθηση και την αναθεώρηση των προληπτικών και προστατευτικών μέτρων που πρέπει να λαμβάνονται για τις δραστηριότητες στον χώρο εργασίας που δημιουργούν κινδύνους.

1. Την εταιρεία **«AEROTECHNIKI ETERIA ZENIOS ZENIOU LTD»** που δραστηριοποιείται στον τομέα κατασκευής μεταλλικών προϊόντων και αεραγωγών, σε συνολικό πρόστιμο €1.600 για τις πιο κάτω παραβάσεις των περί Ασφάλειας και Υγείας στην Εργασία (Γνωστοποίηση Ατυχημάτων και Επικίνδυνων Συμβάντων) Κανονισμών που προκάλεσαν τον τραυματισμό εργοδοτούμενού της:

(α) Παράλειψη αποστολής στο αρμόδιο Επαρχιακό Γραφείο Επιθεώρησης Εργασίας γραπτής γνωστοποίησης του ατυχήματος, υποβάλλοντας κατάλληλα και πλήρως συμπληρωμένο το εγκεκριμένο έντυπο γνωστοποίησης σχετικά με το ατύχημα που συνέβηκε σε εργοδοτούμενό της κατά τη διάρκεια της εργασίας του και το οποίο τον κατέστησε ανίκανο για εκτέλεση της εργασίας του για περισσότερες από τρεις ημερολογιακές ημέρες εξαιρουμένης της ημέρας του ατυχήματος.

(β) Παράλειψη διασφάλισης ότι δεν θα υπάρχει οποιαδήποτε αλλοίωση της σκηνής όπου συνέβηκε γνωστοποιήσιμο ατύχημα, κατά το οποίο εργοδοτούμενός της τραυματίστηκε κατά την εκτέλεση των καθηκόντων του με τη χρήση σμυροδοτροχού.

1. Την εταιρεία **«J.P. MULTIFORM STEEL LTD»** που δραστηριοποιείται στον τομέα κατασκευής ξυλότυπου (καλουπιών), σε συνολικό πρόστιμο €5.000 για τις πιο κάτω παραβάσεις των περί Ασφάλειας και Υγείας (Ελάχιστες Προδιαγραφές για Προσωρινά ή Κινητά Εργοτάξια) Κανονισμών, των περί Διαχείρισης Θεμάτων Ασφάλειας και Υγείας στην Εργασία Κανονισμών και των περί Ασφάλειας και Υγείας στην Εργασία Νόμων που προκάλεσαν τον σοβαρό τραυματισμό εργοδοτούμενού της και έθεσαν σε κίνδυνο εργοδοτούμενούς της:

(α) Παράλειψη παροχής και διατήρησης ασφαλούς μεθόδου εργασίας με αποτέλεσμα εργοδοτούμενός της που ασχολείτο με τη χειρωνακτική μετακίνηση προκατασκευασμένου καλουπιού για την κατασκευή κιονόκρανου, περπατώντας πάνω στον ξυλότυπο της πλάκας, να πέσει από ύψος 4,33m περίπου και να τραυματιστεί.

(β) Παράλειψη παροχής στους εργοδοτούμενους ασφαλούς δαπέδου εργασίας κατά τη διάρκεια μετακίνησης προκατασκευασμένου καλουπιού πάνω σε ημιτελές δάπεδο ξυλότυπου.

(γ) Παράλειψη λήψης των αναγκαίων μέτρων για την προστασία της ασφάλειας και της υγείας των προσώπων στην εργασία, όσον αφορά τη συνεργασία μεταξύ των εργοδοτών για προγραμματισμό και οργάνωση της εκτέλεσης των εργασιών και τις αλληλεπιδράσεις με δραστηριότητες εκμετάλλευσης στον χώρο, μέσα ή κοντά στον οποίο είχε εγκατασταθεί το εργοτάξιο.

(δ) Παράλειψη φροντίδας για την τοποθέτηση κατάλληλης και ικανοποιητικής αντοχής περίφραξης ή κάλυψης ανοίγματος στο δάπεδο ξυλότυπου.

(ε) Παράλειψη ετοιμασίας γραπτής εκτίμησης των κινδύνων για την ασφάλεια και υγεία των εργοδοτουμένων της και με βάση την εκτίμηση αυτή καθορισμό των προληπτικών και προστατευτικών μέτρων αντιμετώπισης των κινδύνων.

1. Την εταιρεία **«LOIS BUILDERS LTD»** που δραστηριοποιείται στον τομέα των κατασκευών σε συνολικό πρόστιμο €5.000 για τις πιο κάτω παραβάσεις των περί Ασφάλειας και Υγείας (Ελάχιστες Προδιαγραφές για Προσωρινά ή Κινητά Εργοτάξια) Κανονισμών και των περί Ασφάλειας και Υγείας στην Εργασία Νόμων που έθεσαν σε κίνδυνο εργοδοτούμενούς της και άλλα πρόσωπα στην εργασία:

(α) Παράλειψη παροχής στα πρόσωπα στην εργασία και τους εργοδοτούμενους της ασφαλούς δαπέδου εργασίας.

(β) Παράλειψη προγραμματισμού εργασιών σε ύψος για την κατασκευή ξυλότυπου και τοποθέτηση προκατασκευασμένων καλουπιών με τη βοήθεια κατάλληλου εξοπλισμού ή μηχανισμών συλλογικής προστασίας όπως η χρήση κατάλληλων ικριωμάτων, κιγκλιδωμάτων, εξεδρών εργασίας ή διχτύων προστασίας, ή με την πρόβλεψη κατάλληλων μέσων πρόσβασης και χρήσης εξαρτισμών ή άλλων μέσων ασφάλειας με αγκύρωση για παρεμπόδιση της πτώσης προσώπων.

(γ) Παράλειψη συμπερίληψης στο σχέδιο ασφάλειας και υγείας (α) ανάλυση των μεθόδων εργασίας κατά φάσεις (β) ειδικά προληπτικά και προστατευτικά, τεχνικά και οργανωτικά μέτρα για την εκτέλεση εργασιών σε ύψος και συγκεκριμένα των εργασιών κατασκευής ξυλότυπου και ειδικότερα της τοποθέτησης προκατασκευασμένων καλουπιών για την κατασκευή κιονόκρανων και (γ) άλλες διευθετήσεις, οι οποίες να διασφαλίζουν την ασφάλεια και υγεία των προσώπων που εκτελούν εργασίες στο εργοτάξιο.

(δ) Παράλειψη λήψης των αναγκαίων μέτρων για την προστασία της ασφάλειας και της υγείας των προσώπων στην εργασία, όσον αφορά τη συνεργασία μεταξύ των εργοδοτών για προγραμματισμό και οργάνωση της εκτέλεσης των εργασιών.

(ε) Παράλειψη διατήρησης ασφαλών μέσων προσπέλασης προς τους χώρους εργασίας για ασφαλή πρόσβαση.

1. Την εταιρεία **«NICODEMOU & GAVRIAS CONSTRUCTION CO LTD»** που δραστηριοποιείται στον τομέα των κατασκευών σε συνολικό πρόστιμο €1.000 για την πιο κάτω παράβαση των περί Ασφάλειας και Υγείας (Ελάχιστες Προδιαγραφές για Προσωρινά ή Κινητά Εργοτάξια) Κανονισμών που έθεσαν σε κίνδυνο εργοδοτούμενά της πρόσωπα:

(α) Παράλειψη να μεριμνήσει ώστε να συμπεριλάβει στο Σχέδιο Ασφάλειας και Υγείας τις εργασίες ξεκαλουπώματος και απομάκρυνσης υλικών.

1. Την εταιρεία **«J.K.S. INTERIOR COMPOSITIONS LTD»** που δραστηριοποιείται στην τοποθέτηση γυψοσανίδων σε συνολικό πρόστιμο €2.100 για τις πιο κάτω παραβάσεις των περί Ασφάλειας και Υγείας στην Εργασία (Γνωστοποίηση Ατυχημάτων και Επικίνδυνων Συμβάντων) Κανονισμών, των περί Ασφάλειας και Υγείας στην Εργασία Νόμων και των περί Υποχρεωτικής Ασφάλισης της Ευθύνης των Εργοδοτών Νόμων που προκάλεσαν τον τραυματισμό εργοδοτούμενού της:

(α) Παράλειψη πληροφόρησης για ατύχημα που συνέβηκε σε εργοδοτούμενό της του αρμόδιου Επαρχιακού Γραφείου Επιθεώρησης Εργασίας, με τον πιο γρήγορο και πρακτικό τρόπο.

(β) Παράλειψη ικανοποιητικής επιτήρησης των εργοδοτουμένων της με αποτέλεσμα εργοδοτούμενός της, ενώ κατέβαινε από φορητή σκάλα να παγιδευτεί το δεξί του πόδι μέσα στη σκάλα και να τραυματιστεί.

(γ) Παράλειψη να ασφαλιστεί με οποιοδήποτε ασφαλιστή έναντι της ευθύνης της για ατύχημα ή επαγγελματική ασθένεια σε κάθε εργοδοτούμενό της.

1. Την εταιρεία **«CYLIFT & EQUIPMENT LTD»** πρώην «CYLIFT & EQUIPMENT LTD» που δραστηριοποιείται στον τομέα συντήρησης κυλιόμενων σκαλών σε συνολικό πρόστιμο €2.000 για τις πιο κάτω παραβάσεις των περί Ασφάλειας και Υγείας στην Εργασία Νόμων που έθεσαν σε κίνδυνο εργοδοτούμενά της πρόσωπα:

(α) Παράλειψη ικανοποιητικής καθοδήγησης και επιτήρησης των εργοδοτούμενών της.

(β) Παράλειψη εφαρμογής ασφαλούς μεθόδου εργασίας κατά τη διαδικασία συντήρησης κυλιόμενης σκάλας.

1. Την εταιρεία **«ALKIS H. HADJIKYRIACOS (FROU-FROU BISCUITS) PUBLIC LTD»** που δραστηριοποιείται στον τομέα παραγωγής και συσκευασίας ειδών διατροφής σε συνολικό πρόστιμο €750 για την πιο κάτω παράβαση των περί Ελάχιστων Προδιαγραφών Ασφάλειας και Υγείας (Χρησιμοποίηση κατά την Εργασία Εξοπλισμού Εργασίας) Κανονισμών που έθεσαν σε κίνδυνο εργοδοτούμενά της πρόσωπα και άλλα πρόσωπα:

(α) Παράλειψη διατήρησης κατάλληλων προφυλακτήρων και διατήρησης σε λειτουργία των συστημάτων που εμπόδιζαν την πρόσβαση ή σταματούσαν τις κινήσεις επικίνδυνων στοιχείων σε μηχανές πακεταρίσματος πριν την πρόσβαση στις επικίνδυνες ζώνες. Δύο μηχανές λειτουργούσαν με ανοικτούς προφυλακτήρες, μια μηχανή λειτουργούσε χωρίς τους προφυλακτήρες, δύο μηχανές δεν διέθεταν προφυλακτήρες και ο προφυλακτήρας μιας μηχανής, δεν κάλυπτε αποτελεσματικά τα επικίνδυνα μέρη της.

1. Την εταιρεία **«Ευγένιος Νικολαΐδης και Υιός Λτδ»** που δραστηριοποιείται, μεταξύ άλλων, στην τοποθέτηση γυψοσανίδων, σε συνολικό πρόστιμο €1.600 για τις πιο κάτω παραβάσεις των περί Ασφάλειας και Υγείας (Ελάχιστες Προδιαγραφές για Προσωρινά ή Κινητά Εργοτάξια) Κανονισμών που προκάλεσαν τον τραυματισμό εργοδοτούμενού της και έθεσαν σε κίνδυνο πρόσωπα στην εργασία:

(α) Παράλειψη τοποθέτησης και διατήρησης αποτελεσματικής περίφραξης ή αποτελεσματικής κάλυψης σε όλα τα ανοίγματα των δαπέδων με αποτέλεσμα εργοδοτούμενός της να πέσει από άνοιγμα δαπέδου ύψους 3,1 μέτρων περίπου και να τραυματιστεί.

(β) Παράλειψη διάθεσης γραπτής εκτίμησης των κινδύνων που προκύπτουν από την εκτέλεση των δραστηριοτήτων της, με βάση την οποία να καθοριστούν τα προληπτικά και προστατευτικά μέτρα αντιμετώπισης των κινδύνων.

1. Την εταιρεία **«U.C.C UNITED CLEANING (CYPRUS) LIMITED»** που δραστηριοποιείται, μεταξύ άλλων, σε εργασίες περισυλλογής σκυβάλων, σε συνολικό πρόστιμο €4.000 για τις πιο κάτω παραβάσεις των περί Ελάχιστων Προδιαγραφών Ασφάλειας και Υγείας στην Εργασία (Χρησιμοποίηση κατά την Εργασία Εξοπλισμού Εργασίας) Κανονισμών και των περί Ασφάλειας και Υγείας στην Εργασία Νόμων που προκάλεσαν τον τραυματισμό εργοδοτούμενού της και έθεσαν σε κίνδυνο πρόσωπα στην εργασία:

(α) Παράλειψη επαρκούς συντήρησης σκυβαλλοφόρου οχήματος και συγκεκριμένα του συστήματος, το οποίο απέτρεπε την κίνηση του οχήματος προς τα πίσω, όταν στο πατίδι που βρισκόταν στο πίσω μέρος του οχήματος στεκόταν πρόσωπο.

(β) Παράλειψη διάθεσης κατάλληλων πληροφοριών και οδηγιών στους εργοδοτούμενούς της, καθώς και εκπαίδευση, για τη χρήση εξοπλισμού εργασίας, δηλαδή των σκυβαλλοφόρων οχημάτων που χρησιμοποιούνταν στην εργασία.

(γ) Παράλειψη παρουσίασης εγγράφων στο Επαρχιακό Γραφείο Επιθεώρησης Εργασίας Λευκωσίας για σκοπούς διερεύνησης ατυχήματος που συνέβηκε σε εργοδοτούμενό της.

1. Tην εταιρεία **DIAMOND JEWELLERY LIMITED** που δραστηριοποιείται στον τομέα κατασκευής κοσμημάτων, σε συνολικό πρόστιμο €2.000 για τις πιο κάτω παραβάσεις του περί Ασφάλειας και Υγείας στην Εργασία (Κώδικας Πρακτικής για Μικρές Εγκαταστάσεις Υγραερίου) Διατάγματος, των περί Ελάχιστων Προδιαγραφών Ασφάλειας και Υγείας στους Χώρους Εργασίας Κανονισμών και των περί Ασφάλειας και Υγείας στην Εργασία Νόμων που έθεσαν σε κίνδυνο πρόσωπα στην εργασία καθώς και άλλα πρόσωπα:

(α) Παράλειψη λήψης κατάλληλων μέτρων ώστε η εγκατάσταση υγραερίου που χρησιμοποιείτο στο εργαστήριο από τους εργοδοτούμενους για την κατασκευή κοσμημάτων να είναι ασφαλής.

(β) Παράλειψη εφοδιασμού του εργαστηρίου με κατάλληλη θύρα κινδύνου, η οποία να ανοίγει προς τα έξω και να οδηγεί από τον συντομότερο δυνατό δρόμο στο ύπαιθρο ή σε ασφαλή περιοχή.

(γ) Παράλειψη διάθεσης κοντά στις θέσεις εργασίας υγειονομικών διευκολύνσεων και διευκολύνσεων καθαρισμού ξεχωριστά για άνδρες και γυναίκες. Στο εργαστήριο εργάζονταν άνδρες και γυναίκες και υπήρχε ένα αποχωρητήριο με ένα νιπτήρα, ο οποίος δεν διέθετε τρεχούμενο ζεστό νερό, επηρεάζοντας δυσμενώς την ευημερία των εργοδοτουμένων.

(δ) Παράλειψη εγκατάστασης αυτόματου διακόπτη διαρροής (Residual Current Device - RCD) ψηλής ευαισθησίας, τουλάχιστο 30mA ή και μικρότερης σε όλα τα ηλεκτρικά κυκλώματα που τροφοδοτούν ρευματοδότες, φορητές ή κινητές συσκευές ή εξοπλισμό εργασίας ή εφοδιασμού τους με άλλες κατάλληλες συσκευές στα γραφεία της εταιρείας, για προστασία από ηλεκτροπληξία των προσώπων.

(ε) Παράλειψη συμμόρφωσης σε Ειδοποίηση Βελτίωσης που εκδόθηκε προς αυτήν και επιδόθηκε από Επιθεωρητές Εργασίας, εντός του χρονικού περιθωρίου των τριάντα ημερών που καθορίστηκε σε αυτή.

1. Τον ομόρρυθμο συνεταιρισμό **«J&P AND J&P-AVAX JOINT VENTURE - STELIOS IOANNOU LIBRARY»** που δραστηριοποιείται, μεταξύ άλλων, στην εκτέλεση οικοδομικών εργασιών, σε συνολικό πρόστιμο €10.000 για τις πιο κάτω παραβάσεις των περί Ασφάλειας και Υγείας στην Εργασία (Ελάχιστες Προδιαγραφές για Προσωρινά ή Κινητά Εργοτάξια) Κανονισμών και των περί Ασφάλειας και Υγείας στην Εργασία Νόμων που προκάλεσαν τον θανάσιμο τραυματισμό εργοδοτούμενού του και έθεσαν σε κίνδυνο πρόσωπα στην εργασία:

(α) Παράλειψη τοποθέτησης στερεών κιγκλιδωμάτων στα άκρα δαπέδου της οροφής των εξέχοντων αναγνωστηρίων (study boxes) με επαρκές ύψος τουλάχιστον 1,10 m από το δάπεδο, που να διαθέτουν θωράκιο ή άλλο εμπόδιο στη στάθμη του δαπέδου ύψους τουλάχιστον 0,15 m, ένα χειρολισθήρα και οριζόντιο στοιχείο, ώστε η απόσταση μεταξύ θωρακίου ή άλλου εμποδίου και χειρολισθήρα ή άλλου οριζόντιου στοιχείου να μην υπερβαίνει τα 0,45 m ή χρησιμοποίησης άλλων ισοδύναμων μέσων για παρεμπόδιση της πτώσης προσώπων που εκτελούσαν εργασίες καθαρισμού των αναγνωστηρίων.

(β) Παράλειψη ορισμού Συντονιστή Εκτέλεσης σε πλήρη απασχόληση.

(γ) Παράλειψη πρόβλεψης και διατήρησης κατάλληλων μέσων πρόσβασης στις θέσεις εργασίας για πρόληψη του κινδύνου πτώσης προσώπων από ύψος.

(δ) Παράλειψη διασφάλισης της εγκατάσταση ή/και συναρμολόγησης των ικριωμάτων περιμετρικά των εξέχοντων αναγνωστηρίων (study boxes) από πρόσωπα στην εργασία με επαρκή σχετική ειδική εκπαίδευση, καθώς επίσης και διασφάλισης ότι οι εργασίες εγκατάστασης ή/και συναρμολόγησης επιβλέπονταν από αρμόδιο πρόσωπο.

(ε) Παράλειψη διασφάλισης της αναπροσαρμογής του Σχεδίου Ασφάλειας και Υγείας, ώστε να έχει στη διάθεσή του κατάλληλη ασφαλή μέθοδο εργασίας, η οποία να περιλαμβάνει, μεταξύ άλλων, τα οργανωτικά και τεχνικά μέτρα και άλλες διευθετήσεις για τη διαχείριση και αντιμετώπιση των κινδύνων κατά την εκτέλεση των εργασιών καθαρισμού των εξωτερικών υαλοπινάκων των εξέχοντων αναγνωστηρίων (study boxes).

1. Την εταιρεία **«CYFIELD DEVELOPMENT PUBLIC LTD»** που δραστηριοποιείται, μεταξύ άλλων, στην εκτέλεση οικοδομικών εργασιών, σε συνολικό πρόστιμο €1.200 για τις πιο κάτω παραβάσεις των περί Ασφάλειας και Υγείας στην Εργασία (Ελάχιστες Προδιαγραφές για Προσωρινά ή Κινητά Εργοτάξια) Κανονισμών που έθεσαν σε κίνδυνο πρόσωπα στην εργασία:

(α) Παράλειψη διασφάλισης της πραγματοποίησης εργασιών σε ύψος, με τη βοήθεια κατάλληλου εξοπλισμού ή μηχανισμών συλλογικής προστασίας όπως η χρήση κατάλληλων ικριωμάτων, κιγκλιδωμάτων, εξέδρων εργασίας ή δικτύων προστασίας, ή με την πρόβλεψη κατάλληλων μέσων πρόσβασης και χρήσης εξαρτισμών ή άλλων μέσων ασφάλειας με αγκύρωση για παρεμπόδιση της πτώσης προσώπων από ύψος μέχρι 40 μέτρα περίπου.

(β) Παράλειψη τοποθέτησης στερεών κιγκλιδωμάτων σε όλα τα άκρα και ανοίγματα δαπέδων καθώς και στα κλιμακοστάσια με επαρκές ύψος, τουλάχιστον 1,10 μέτρα από το δάπεδο, που να διαθέτουν θωράκιο ή άλλο εμπόδιο στη στάθμη του δαπέδου ύψους τουλάχιστον 0,15 μέτρων, ένα χειρολισθήρα και οριζόντιο στοιχείο ώστε η απόσταση μεταξύ θωρακίου ή άλλου εμποδίου και χειρολισθήρα ή άλλου οριζόντιου στοιχείου να μην υπερβαίνει τα 0,45 μέτρα ή να χρησιμοποιήσει άλλα ισοδύναμα μέσα για παρεμπόδιση της πτώσης προσώπων που εκτελούσαν εργασίες σε ύψος μέχρι 40 μέτρα περίπου (στους ορόφους).

(γ) Παράλειψη εγκατάστασης κατάλληλων και επαρκών δαπέδων εργασίας μέσα στο πηγάδι του ανελκυστήρα και τους αγωγούς υπηρεσιών για παρεμπόδιση της πτώσης προσώπων που εκτελούσαν εργασίες στους ορόφους.

1. Την εταιρεία **«N.P.P. BETOMIX LMD»** που δραστηριοποιείται, μεταξύ άλλων, στην εκτέλεση εργασιών παράδοσης έτοιμου τσιμεντοκονιάματος, σε πρόστιμο €600 για την πιο κάτω παράβαση των περί Ασφάλειας και Υγείας στην Εργασία (Ελάχιστες Προδιαγραφές για Προσωρινά ή Κινητά Εργοτάξια) Κανονισμών που προκάλεσαν τον τραυματισμό εργοδοτούμενού της:

(α) Παράλειψη διασφάλισης ότι τα ικριώματα ήταν ασφαλή και συμμορφώνονταν με τις διατάξεις της ισχύουσας νομοθεσίας πριν τη χρήση και καθ’ όλη της διάρκεια της χρήσης τους από εργοδοτούμενο της, όπως, μεταξύ άλλων, με την τοποθέτηση κατάλληλων κιγκλιδωμάτων και θωρακίων ή άλλων κατάλληλων εμποδίων στις εξέδρες εργασίας των ικριωμάτων σε όλο το μήκος τους, καθώς και την τοποθέτηση κατάλληλων κλιμάκων για ασφαλή πρόσβαση στις εξέδρες εργασίας τους, με αποτέλεσμα την πτώση εργοδοτούμενου της από τα ικριώματα στο έδαφος από ύψος 5.90m περίπου και τον τραυματισμό του σε διάφορα μέρη του σώματός του.

1. Την εταιρεία **«PETROS SAVVA CONSTRUCTIONS & DEVELOPENT LTD»** που δραστηριοποιείται, μεταξύ άλλων, στην εκτέλεση οικοδομικών εργασιών, σε συνολικό πρόστιμο €1.200 για τις πιο κάτω παραβάσεις των περί Ασφάλειας και Υγείας στην Εργασία (Ελάχιστες Προδιαγραφές για Προσωρινά ή Κινητά Εργοτάξια) Κανονισμών που προκάλεσαν τον τραυματισμό εργοδοτούμενου άλλης εταιρείας και έθεσαν σε κίνδυνο άλλα πρόσωπα στην εργασία:

(α) Παράλειψη σχεδιασμού, κατασκευής, εγκατάστασης και να συντήρησης κατάλληλων ικριωμάτων εφοδιασμένων με κατάλληλα κιγκλιδώματα, θωράκια και κλιμακοστάσια με αποτέλεσμα την πτώση και τον τραυματισμό εργοδοτούμενου άλλης εταιρείας.

(β) Παράλειψη τοποθέτησης στερεών κιγκλιδωμάτων στα άκρα δαπέδου στο φρεάτιο ανελκυστήρα στον πρώτο και δεύτερο όροφο καθώς και σε άκρα δαπέδων σε βεράντες του πρώτου και δευτέρου ορόφου, με επαρκές ύψος, τουλάχιστον 1,10 μέτρα από το δάπεδο, που να διαθέτουν θωράκιο ή άλλο εμπόδιο στη στάθμη του δαπέδου ύψους τουλάχιστον 0,15 μέτρων, ένα χειρολισθήρα και οριζόντιο στοιχείο ώστε η απόσταση μεταξύ θωρακίου ή άλλου εμποδίου και χειρολισθήρα ή άλλου οριζόντιου στοιχείου να μην υπερβαίνει τα 0,45 μέτρα ή να χρησιμοποιήσει άλλα ισοδύναμα μέσα για παρεμπόδιση της πτώσης προσώπων που εκτελούσαν εργασίες στην οικοδομή.

1. Την εταιρεία **«ΠΕΨΗΣ ΚΑΙ ΥΙΟΣ ΕΡΓΟΛΗΠΤΙΚΗ ΛΤΔ»** που δραστηριοποιείται, μεταξύ άλλων, στην εκτέλεση οικοδομικών εργασιών, σε συνολικό πρόστιμο €8.000 για τις πιο κάτω παραβάσεις των περί Ασφάλειας και Υγείας στην Εργασία (Γνωστοποίηση Ατυχημάτων και Επικίνδυνων Συμβάντων) Κανονισμών και των περί Ασφάλειας και Υγείας στην Εργασία Νόμων που προκάλεσαν τον τραυματισμό εργοδοτούμενού της:

(α) Παράλειψη παροχής και διατήρησης ασφαλούς μεθόδου εργασίας κατά την εργασία καθαρισμού κόσκινου μηχανήματος σπαστήρα με την βοήθεια άλλου μηχανήματος (εκσκαφέα), με αποτέλεσμα εργοδοτούμενός της, ο οποίος ασχολείτο με τον καθαρισμό του, να τραυματιστεί σοβαρά στα δάχτυλα του αριστερού του χεριού, όταν αυτό συνθλίβηκε ανάμεσα σε θύρα της χοάνης υποδοχής του μηχανήματος και του σταθερού πλαισίου του μηχανήματος.

(β) Παράλειψη πληροφόρησης αμέσως, με τον πιο γρήγορο και πρακτικό τρόπο του Επαρχιακού Γραφείου Επιθεώρησης Εργασίας Λευκωσίας σχετικά με ατύχημα που συνέβηκε σε εργοδοτούμενό της, κατά τη διάρκεια εργασιών καθαρισμού μηχανήματος σπαστήρα και το οποίο τον κατέστησε ανίκανο για εκτέλεση της εργασίας του για περισσότερες από τρεις ημέρες, εξαιρουμένης της ημέρας του ατυχήματος.

(γ) Παράλειψη αποστολής στο Επαρχιακό Γραφείο Επιθεώρησης Εργασίας Λευκωσίας, γραπτής γνωστοποίησης ατυχήματος, υποβάλλοντας κατάλληλα και πλήρως συμπληρωμένο το εγκεκριμένο έντυπο γνωστοποίησης σχετικά με ατύχημα που συνέβηκε σε εργοδοτούμενό της κατά τη διάρκεια των εργασιών καθαρισμού μηχανήματος σπαστήρα και το οποίο τον κατέστησε ανίκανο για εκτέλεση της εργασίας του για περισσότερες από τρεις ημερολογιακές ημέρες εξαιρουμένης της μέρας του ατυχήματος.

1. Έναν εργοδότη που δραστηριοποιείται στον τομέα των κατασκευών σε συνολικό πρόστιμο €2.350 για παραβάσεις των προνοιών της νομοθεσίας για την ασφάλεια και υγεία στην εργασία.
2. Εμπλεκόμενο πρόσωπο σε συνολικό πρόστιμο €1.000 για τις παρακάτω παραβάσεις των περί Ασφάλειας και Υγείας (Ελάχιστες Προδιαγραφές για Προσωρινά ή Κινητά Εργοτάξια) Κανονισμών:

(α) Παράλειψη ορισμού συντονιστή εκτέλεσης.

(β) Παράλειψη διαβίβασης της αναθεωρημένης εκ των Προτέρων Γνωστοποίησης Εργοταξίου στο αρμόδιο Επαρχιακό Γραφείο Επιθεώρησης Εργασίας.

1. Έναν εργοδότη που δραστηριοποιείται, μεταξύ άλλων, στην ετοιμασία και πώληση φαγητού, σε συνολικό πρόστιμο €850 για τις πιο κάτω παραβάσεις των περί Ελάχιστων Προδιαγραφών Ασφάλειας και Υγείας στους Χώρους Εργασίας Κανονισμών, των περί Διαχείρισης Θεμάτων Ασφάλειας και Υγείας στην Εργασία Κανονισμών και των περί Ασφάλειας και Υγείας στην Εργασία Νόμων που προκάλεσαν τον τραυματισμό τρίτου προσώπου και έθεσαν σε κίνδυνο εργοδοτούμενά του πρόσωπα καθώς και άλλα πρόσωπα:

(α) Παράλειψη κατάλληλης συντήρησης του χώρου εργασίας (εργαστήριο και χώρο πώλησης).

(β) Παράλειψη διάθεσης γραπτής εκτίμησης των κινδύνων που προκύπτουν από την εκτέλεση των δραστηριοτήτων του.

|  |  |
| --- | --- |
| **Δεκέμβριος 2022** | **Τμήμα Επιθεώρησης Εργασίας** |
|  | Υπουργείο Εργασίας και  Κοινωνικών Ασφαλίσεων |